**แบบฟอร์มการจัดทำเอกสารการประชุมหัวหน้าส่วนราชการ**

 ระเบียบวาระที .......... เรื่อง การมอบเงินรางวัลและเกียรติบัตรการประกวดผลิตสื่อสร้างสรรค์จังหวัด อ่างทอง “ตามรอยเท้าพ่อ” ประจำปี 2560

**1. ความเป็นมาของเรื่อง**

จังหวัดอ่างทอง ได้จัดทำโครงการประกวดผลิตสื่อสร้างสรรค์จังหวัดอ่างทอง “ตามรอยเท้าพ่อ” ประจำปี 2560 เพื่อให้เด็ก เยาวชน ได้เรียนรู้และเผยแพร่พระบรมราโชวาท พระราชดำรัส และนำมาเป็นแนวทางในการดำเนินชีวิตบนความพอเพียง พอดี มีภูมิคุ้มกัน รู้จักการใช้ศักยภาพของตนและใช้เวลาว่างให้เกิดประโยชน์ในการคิดและผลิตสื่อดีออกสู่สังคม โดยจัดกิจกรรมการประกวดคลิปวิดีโอ ภายใต้หัวข้อ “ตามรอยเท้าพ่อ” เนื้อหาคลิปวิดีโอ มีความยาว 60 วินาที รวมไตเติ้ล (ถ้ามี) กลุ่มเป้าหมาย ที่เป็นนักเรียน นิสิต นักศึกษา ระดับชั้นมัธยมศึกษา – ระดับอุดมศึกษา

**2. ผลการดำเนินการที่ผ่านมา**

 สำนักงานวัฒนธรรมจังหวัดอ่างทอง ได้ดำเนินการตามโครงการฯ มีผู้ส่งผลงานเข้าร่วมประกวด จำนวน 17 ผลงาน และตัดสินการประกวดคลิปวิดีโอภายใต้หัวข้อ “ตามรอยเท้าพ่อ” เมื่อวันพุธที่ 15 กุมภาพันธ์ 2560 ณ ห้องประชุมสามโก้ ศาลากลางจังหวัดอ่างทอง ผลการตัดสินมีรางวัลชนะเลิศระดับจังหวัด จำนวน 3 รางวัล ๆ ละ 5,000 บาท พร้อมเกียรติบัตร ดังนี้

 1. เรื่อง เพียงเพียร

 ประเภทบุคคล เจ้าของผลงาน คือ นายนพรุพ บุญบาง โรงเรียนอ่างทอง- ปัทมโรจน์วิทยาคม

 2. เรื่อง ตามรอยพ่อ “วินัย”

 ประเภททีม เจ้าของผลงาน ประกอบด้วย นางสาวบัวบุญ ฤทธิ์กระจ่าง นายชิติพัทธ์ สุดใจ และนางสาวสุธาริณี สุรเจริญพงศ์ โรงเรียนปาโมกข์วิทยาภูมิ

 3. เรื่อง สานฝันของพ่อ

 ประเภททีม เจ้าของผลงาน ประกอบด้วย นางสาวณัฐนันทน์ โตเขียว นางสาวนัทธมน ผดุงชอบ และนางสาววรดา มานิจธรรมพงษ์ โรงเรียนอ่างทองปัทมโรจน์วิทยาคม

และได้รับสิทธิ์ในการส่งเข้าประกวดระดับประเทศ ซึ่งจัดโดยสำนักเฝ้าระวังทางวัฒนธรรม กระทรวงวัฒนธรรม

**3. ปัญหา/อุปสรรค**

 ไม่มี

**4. งานที่จะดำเนินการต่อไป**

 จังหวัดอ่างทอง ได้ประกาศผลการตัดสินการประกวดผลิตสื่อสร้างสรรค์จังหวัดอ่างทอง “ตามรอยเท้าพ่อ” ประจำปี 2560 เรียบร้อยแล้ว และจะดำเนินการมอบเงินรางวัลและเกียรติบัตร ให้นักเรียนนักศึกษาและครูผู้ควบคุมที่ได้รับรางวัลชนะเลิศระดับจังหวัด ในที่ประชุมคณะกรมการจังหวัดและหัวหน้าส่วนราชการ ประจำเดือน กุมภาพันธ์ 2560 วันจันทร์ที่ 27 กุมภาพันธ์ 2560 เวลา 09.30 น. ณ ห้องประชุมวิเศษชัยชาญ ศาลากลางจังหวัดอ่างทอง

**5. ข้อเสนอ/การขอรับการสนับสนุน**

 สำนักงานวัฒนธรรมจังหวัดอ่างทอง เรียนเชิญท่านผู้ว่าราชการจังหวัดอ่างทองเป็นประธานในพิธีมอบเงินรางวัลและเกียรติบัตรในที่ประชุมคณะกรมการจังหวัดและหัวหน้าส่วนราชการ ประจำเดือน กุมภาพันธ์ 2560

 ------------------------